# Amurin museokorttelin ilmaiset koululaisopastukset syksylle 2025

**Amurin museokorttelin** ilmaiset koululaisopastukset syksylle ovat nyt varattavissa!

Opastuksia on saatavilla tiistaista perjantaihin **19.8.–5.9.25** klo 9, 9.30, 10 ja 10.30.

Tiedustelut ja varauksetVapriikin puhelinnumerosta **03 5656 6966.** Varauspalvelu on avoinna arkisin klo 8.00–16.00.Otamme yhden opastusvarauksen per puhelu.

*Koululaiskierros Amurissa*

*Koululaiskierros vie aikamatkalle menneeseen maailmaan ja puu-Amurin asukkaiden elämään! Kierroksella tutustutaan työläisten arkeen lasten näkökulmasta ja ihmetellään entisajan keittiötä, huussia ja kauppaa.*

Kierroksen sisältö ja teemat sovitaan luokka-asteen mukaan, joten ilmoitathan lisätoiveet varausta tehdessäsi. Ennen klo 10 alkaville kierroksille voidaan myös sisällyttää 1–3 perinneleikkiä, jotka soveltuvat erityisesti pienemmille koululaisille. Perinneleikkien sisällyttämisestä kierrokseen on sovittava etukäteen varauksen yhteydessä. Kierroksen kesto on noin 45 min.

Kierrokselle voi osallistua yksi luokka kerrallaan. Ilmaisen koululaisopastuksen voi varata vain suomenkielisenä. Ilmaisia opastuksia on rajoitettu määrä, joten varaukset kannattaa tehdä hyvissä ajoin.

Opastus on maksuton kaikille Suomen päiväkodeille, esikouluille, kouluille ja toisen asteen oppilaitoksille, mutta pääsymaksut peritään normaalisti. Pääsymaksut: 5 €/oppilas.

* Ilmainen sisäänpääsy: päiväkotiryhmät, tamperelaiset koululais- ja toisen asteen opiskelijaryhmät, opettajat, ohjaajat ja avustajat.
	+ Pirkanmaalaiset koululaisryhmät maksutta *elo-syyskuussa.*
* Kaikilla opastukselle tulevilla ei-tamperelaisilla oppilasryhmillä on oltava mukanaan laskutustiedot y-tunnuksineen (laskutuslisä 5 €) tai tasaraha pääsylippujen maksamiseksi.
	+ Opastus muina aikoina 40 €/opastus (+ pääsymaksut).

**Museovierailu ilman opastusta?** Onnistuu! Ryhmiä pyydetään ilmoittamaan tulostaan etukäteen.

**Tekemistä Amurissa:** Tutustu myös Amurin museokorttelin koululaispakettiin! Materiaali on kohdennettu 5.–6.-luokkalaisille, mutta on helposti sovellettavissa kaiken ikäisille. Paketti sisältää Amuri-aiheisia tehtäviä ja materiaalia.

* [Opettajan materiaalit](https://tms.production.geniem.io/uploads/sites/79/2023/05/89d9eef7-amurin_koululais_openversio_0822.pdf)
* [Oppilaan materiaalit](https://tms.production.geniem.io/uploads/sites/79/2023/05/e6c44173-amurin_koululais_oppilas_0822.pdf)